# data[].attributes.body
Velkommen til min padlet knyttet til arbeidskravet om estetisk prosjekt i emne "oppvekst og bærekraft".

I denne padleten vil jeg legge ut bilder og noe tekst om prosessen som tilslutt skal bli et koselig fuglehus. Fuglehuset skal bli et omgjengelig hus som skal henge i hagen min, slik at fuglene har et trygt sted å bo og legge rede.

Videre i denne padleten vil dere se ulike bilder av prosessen samt et sluttresultat. Jeg vil bruke en fane til pensumlitteratur samt begrunnelse for valget av fuglehus.

Jeg vil med dette ønske deg velkommen til mitt estetiske prosjekt.

# data[].attributes.body
I dette prosjektet hadde jeg lyst til å bruke planker fra terrassen som vi har revet. Med disse plankene som gjenbruksmaterialer skal jeg lage et fuglehus som jeg skal henge i et tre. Med tanke på covid-19 og familie i risikogruppen hadde jeg svært lite lyst til å dra inn på skolen med kollektiv. Derfor har jeg kun benyttet meg av materialer og verktøy som vi har hjemme.

Estetikken med mitt prosjekt er at jeg synes det er viktig at vi tar vare på fuglene og passer på at de har et trygt sted å lage rede, samt spise mat. Jeg har valgt å lage fuglehus til noen av de minste fuglene, nemlig kjøttmeis, blåmeis og fluesnapper.

Videre i arbeidet skal jeg pusse ned kvist og male fuglehuset. På taket skal jeg legge torv og lage en type takrenne, slik at det ligner mer på et hus.

# data[].attributes.body
I Rammeplanen står det at barna skal lære å ta vare på seg selv, hverandre og naturen. Videre blir vi fortalt at bærekraftig utvikling omfatter naturen, økonomi og de sosiale forholdene (Kunnskapsdepartementet, 2017, s. 10). I mitt arbeid har jeg tenkt at barna i barnehagen kan få lage hvert sitt fuglehus med gjenbruksmaterialer, slik at de lærer det som er knyttet opp mot rammeplanen. Med tanke på sosiale og økonomiske forhold, kan man som barnehagelærer ta med barna på en gjenbruksstasjon og hente opp materialer.
Barnehageloven §1 forteller oss at barna skal utfolde skaperglede, undring og utforskertrang. I mitt prosjekt føler jeg at barna får bruke sine fysiske og psykiske egenskaper.

De tre pilarene i bærekraftig utvikling omhandler miljø, økonomi og sosiale forhold. Delen om miljø omhandler mye, men blant annet transport av produkter (Langholm, Hilmo, Holter, Lea & Synnes, 2017, s. 77). Med tanke på treverk (planker i dette tilfellet), vil det være stor sjanse for at produktet kan være kortreist mellom barnehagen og der de velger å hente planker fra. Den sosiale delen går ut på valg av muligheter og levevilkår. Et fuglehus er et allminnelig produkt hvor barnegruppens foresatte ikke trenger å være økonomisk sterke for å få et ferdig produkt.

Prosjektarbeid er med på å styrke barns nysgjerrighet og undring i barnehagen. Rollen til barnehagelæreren er å følge opp det barnet er opptatt av, og hjelpe barnet til å komme videre ved å stille åpne spørsmål (Buvang, 2019, s. 73). I et prosjekt med fuglehus er det enkle fagbegreper og materialbegreper som kommer til nytte i prosjektet. Med tanke på et slik prosjekt kan man lage en pvrosjektbok hvor de voksne skriver ned barnas tanker og ideer, samt limer inn bilder og informasjon. Dette vil da bli dokumentasjon som hjelper barna og de voksne til å systematisere prosessen (Buvang, 2019, s. 75).

Fra praksis har jeg erfart og lært at det ikke er målet for prosjektet som er viktig, men selve prosessen. Hvis målet blir det viktigste, vil de voksne naturligvis overse barnas spørsmål og nysgjerrighet (Buvang, 2019, s. 75). I prosjektet om fuglehus tenker jeg at prosessen er viktigere enn målet. Det er viktig at barna kan undre seg sammen og at de kan lære hvilken fugl som kan lage rede i fuglekassen med tanke på størrelsen på hullet.

Litteraturliste:
Barnehageloven. (2005). Lov om barnehager (LOV-2005-06-17-64). Hentet fra: https://lovdata.no/dokument/NL/lov/2005-06-17-64 (30. 10. 20 klokken 11:07).

Kunnskapsdepartementet. (2017). Rammeplan for barnehagen: Forskrift om rammeplan for barnehagens innhold og oppgaver. Hentet fra: https://www.udir.no/globalassets/filer/barnehage/rammeplan/rammeplan-for-barnehagen-bokmal2017.pdf (30.10.20 klokken 11:00)

Buvang, H. (2019). Barn som prosjektledere og aktører for bærekraft. I Bergan, V. & Bjørndal, K. E. W. (Red.), Bærekraft i praksis i barnehagen (s. 67-83).
Oslo: Universitetsforlaget

# data[].attributes.body
I dette innlegget tenkte jeg å vise materialene jeg har brukt.
Som nevnt i de andre innleggene har jeg brukt planker fra terrassen som vi har revet.

For å klare å lage fuglehuset har jeg brukt en håndsag for å sage opp plankene, slik at de blir samme størrelse.
Videre har jeg brukt spiker og hammer for å sette plankene sammen.
Sandpapir er brukt for å pusse kantene, slik at fuglene ikke skader seg på de skarpe kantene som planken får etter å ha sagd den.

Jeg har fått låne en drill som gir meg hull i størrelsen 3cm i diameter, slik at kjøttmeis, blåmeis og fluesnapper kommer seg inn i huset.
For å fjerne kantene som er på siden av planken har jeg brukt en elektronisk pussemaskin, slik at planken blir lik på begge sider.

Helt tilslutt har jeg brukt malekost og maling for å få den fargen og ornamentikken jeg ønsker. Det kan dere se på fanen om da jeg malte fuglehuset mitt, som var en del av slutt prosessen i prosjektet mitt.

Bildet under viser materialene jeg har brukt:

# data[].attributes.body
I dag samlet jeg opp plankene jeg skulle bruke til fuglehuset mitt.
Etter å ha samlet opp planker tok jeg de med inn på verkstedet som vi har hjemme, og kappet de opp i den størrelsen tegningen min viste.

Bildet under viser noe av planken og noe av utstyret jeg har brukt denne dagen.

# data[].attributes.body
Denne dagen gikk til å sette sammen fuglehuset med spiker. Etter å ha pusset kantene (så fuglene ikke blir skadet) spikret jeg veggene til huset sammen.
Deretter målte jeg til taket, og spikret fast den ene siden av taket.

Jeg har bevisst latt den ene siden av taket stå åpen fordi jeg skal lage en "mathylle" og male fuglehuset inni.
Bildene viser ikke hullet i "gulvet" på huset, men her har jeg borret et lite hull slik at vannet renner ut de dagene det regner.

I løpet av de kommende dagene skal jeg male, lage takrenne av sugerør og bygge en liten mathylle slik at maten kan ligge på hylla og fuglene kan lage rede på gulvet.

# data[].attributes.body
I dag har jeg gått rundt i skogen for å lete etter mose som jeg kan feste på taket til fuglehuset.

Med tanke på det dårlige været som har vært de siste dagene, var mosen svært våt. Jeg bestemte meg derfor for å ta med mose fra skogen i en pose, slik at den kunne tørkes på badegulvet hjemme (se bilde).
Bilde viser at mosen enda må tørke, slik at det blir lettere for meg å spikre eller lime det på.

De gjenværende dagene av prosjektet mitt skal jeg bruke på å male fuglehuset samt ta på en takrenne (sugerør). Videre skal jeg lime på en liten hylle til maten inne i huset samt spikre på den andre siden av taket.

# data[].attributes.body
I dag malte jeg taket på fuglekassen min hvitt, slik at jeg kunne lime på mose på taket i morgen (torsdag). Deretter dro jeg på butikken for å kjøpe rød maling, slik at selve fuglehuset kunne bli rødt. Bildet viser malingsprosessen.

# data[].attributes.body
Jeg klipte opp en oppbrukt dorull, slik at de ble lavere, men fortsatt holdt seg runde. Tanken bak dette er et fuglene kan ta maten sin i disse to, slik at resten av fuglehuset kan brukes til å lage rede. Bildet viser også at jeg valgte å male fuglehuset i fargen hvit innvendig.

# data[].attributes.body
Nå hadde malingen endelig tørket, og jeg var klar for å lime på mose. Mosen har fått tørket i flere dager, så den er veldig tørr og klar til bruk. Etter å ha limt på mose, tusjet jeg på ornamentikken jeg hadde bestemt meg for, slik at fargene hvit, rød og sort gikk igjen på fuglehuset mitt. Bildet viser fuglehuset med mose på taket og ornamentikken foran inngangsdøren til fuglene. Jeg valgte å tusje på ornamentikk, da jeg synes det var lettere. I et prosjekt med barn vil det også være lettere for barn å få frem ornamentikken med en tusj, da en pensel med maling kan komme borti steder de ikke ønsker maling.

# data[].attributes.headline
Søndag 1/11 - siste innlegg og ferdig produkt

# data[].attributes.subject
Søndag 1/11 - siste innlegg og ferdig produkt

# data[].attributes.body
I dag satt jeg fuglekassen min ut på trappesteinen til mamma for å vise dere mitt ferdige produkt. Her ønsker jeg å la den stå litt frem i tid slik at fuglene kan komme å kose seg i sitt nye hus. Konklusjonen er at jeg er fornøyd med min fuglekasse og prosessen rundt denne. Det er en aktivitet som kan gjøres i barnehagen, og som barnehagelærer vil dette være en fin måte å lære barn om bærekraftig utvikling, ved at vi bruker gjenbruksmaterialer samt mose fra skogen.